OpenLLM-France/wikimedia huggingface dataset:
# Lester Prairie

Lester Prairie és una població dels Estats Units a l'estat de Minnesota. Segons el cens del 2000 tenia 1.377 habitants.

## Demografia

Segons el cens del 2000, Lester Prairie tenia 1.377 habitants, 516 habitatges, i 379 famílies. La densitat de població era de 738,4 habitants per km².
Dels 516 habitatges en un 38% hi vivien nens de menys de 18 anys, en un 62,2% hi vivien parelles casades, en un 7,8% dones solteres, i en un 26,4% no eren unitats familiars. En el 22,7% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,9% tenia menys de 18 anys, un 6,9% entre 18 i 24, un 30,2% entre 25 i 44, un 19,5% de 45 a 60 i un 13,5% 65 anys o més.
L'edat mediana era de 34 anys. Per cada 100 dones de 18 o més anys hi havia 96,9 homes.
La renda mediana per habitatge era de 44.271 $ i la renda mediana per família de 52.417 $. Els homes tenien una renda mediana de 35.463 $ mentre que les dones 25.313 $. La renda per capita de la població era de 18.223 $. Entorn del 2,9% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lester Prairie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Lester Prairie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Salvador Ferrer Canals

Salvador Ferrer i Canals (Martorell, 21 de gener de 1998), és un futbolista professional català que juga com a lateral dret al Spezia Calcio.

## Trajectòria

Amb 18 anys, Salva Ferrer es trobava jugant a la Damm. Allí amb molt bon ull s'hi va fixar una Pobla de Mafumet amb la qual va debutar a tercera divisió la temporada 17/18, disputant un total de 29 partits i marcant 1 gol.
La següent temporada la va començar amb La Pobla de Mafumet però a mitja lliga, José Gordillo el va cridar per a debutar en un partit al Ramón de Carranza contra el Cadis CF. Un cop destituït Gordillo, es converteix imprescindible per a Enrique Martín completant 8 partits consecutius jugant de lateral dret.
El 21 de gener de 2019, el del seu 21è aniversari, renova el contracte amb el Nàstic fins al 2021.

## Internacional

Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Referències

* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].

## Enllaços externs

* Salvador Ferrer Canals a BDFutbol
* Salvador Ferrer Canals, Fitxa a Soccerway
# Mount Zion

Mount Zion és una vila dels Estats Units a l'estat d'Illinois. Segons el cens del 2000 tenia 4.845 habitants.

## Demografia

Segons el cens del 2000, Mount Zion tenia 4.845 habitants, 1.819 habitatges, i 1.409 famílies. La densitat de població era de 496,2 habitants/km².
Dels 1.819 habitatges en un 39,7% hi vivien nens de menys de 18 anys, en un 67,2% hi vivien parelles casades, en un 8% dones solteres, i en un 22,5% no eren unitats familiars. En el 19,8% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,3% tenia menys de 18 anys, un 7,2% entre 18 i 24, un 28% entre 25 i 44, un 26,2% de 45 a 60 i un 10,3% 65 anys o més.
L'edat mediana era de 38 anys. Per cada 100 dones de 18 o més anys hi havia 95,7 homes.
La renda mediana per habitatge era de 54.936 $ i la renda mediana per família de 60.530 $. Els homes tenien una renda mediana de 46.133 $ mentre que les dones 25.438 $. La renda per capita de la població era de 22.784 $. Aproximadament el 4,9% de les famílies i el 5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Zion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Mount Zion». American Fact Finder. Oficina del Cens dels Estats Units, 12-01-2010.
# Josep Grahit i Grau

Josep Grahit i Grau (Girona, 1883 - Barcelona, 1960) fou un escriptor, periodista, historiador i promotor cultural sobretot de temàtica sardanista.
Es traslladà a Barcelona per estudiar dret i, seguint els passos del seu pare Emili Grahit, es va convertir en un reputat escriptor i periodista. Va ser secretari de la comissió provincial de monuments de Barcelona i membre corresponent de l'Acadèmia de la Història.
Col·laborà periodísticament al Diari de Girona amb temes literaris i històrics, així com a altres publicacions comarcals i, especialment, a la revista Scherzando, on hi promogué el coneixement de temes musicals i sardanistes, dels quals n'era un fervent i documentat propagador.
Entre les seves obres, cal citar Gerundianes (1910), Errors populars (1922), Les campanes de Girona (1926), Una consueta de la catedral de Girona (1947), La última guerra carlista en Gerona y su provincia (1956) La compañía de Santa Bárbara de Gerona (1959), Partes inéditos sobre Gerona en 1809 (1959) i Jaime Vicens Vives (1910-1960) (1960). I de temàtica sardanista: De la sardana (1907) i Recull sardanístic (1916), aquest un document històric de gran importància pel coneixement de les cobles i compositors de l'època. Josep Grahit va morir a Barcelona el 1960 i li va ser concedida la primera Medalla al Mèrit Sardanista a títol pòstum en reconeixement de la seva aportació documental i a la divulgació de la sardana.

## Referències

* Lluís Subirana (1995). Ciutats pubilles de la sardana (1960-1995) Tarragona: Edicions El Mèdol. ISBN 84-88882-22-X

## Enllaços externs

* La compañía de Santa Bárbara de Gerona
* El escudo de armas y la bandera de la provincia de Gerona
# Víktor Lissitski

Víktor Lissitski (en rus: Виктор Лисицкий) (Magnitogorsk, Unió Soviètica 1939) és un gimnasta artístic rus, ja retirat, guanyador de cinc medalles olímpiques sota bandera de l'URSS.

## Biografia

Va néixer el 18 d'octubre de 1939 a la ciutat de Magnitogorsk, població situada a l'óblast de Txeliàbinsk, que en aquells moments formava part de la República Socialista Federada Soviètica de Rússia (Unió Soviètica) i que avui dia forma part de Rússia.

## Carrera esportiva

Va participar, als 24 anys, en els Jocs Olímpics d'Estiu de 1964 realitzats a Tòquio (Japó), on va aconseguir guanyar la medalla de plata en el concurs complet (individual), empatant amb el seu compatriota Borís Xakhlín i el japonès Shuji Tsurumi; en concurs complet (per equips); l'exercici de terra, compartint plata amb el japonès Yukio Endo; i en la prova de salt sobre cavall. Així mateix finalitzà quart en la prova de barra fixa i cinquè en les barres paral·leles, aconseguint sengles diplomes olímpics, com a resultats més destacats.
En els Jocs Olímpics d'Estiu de 1968 celebrats a Ciutat de Mèxic (Mèxic) no tingué tanta sort, i únicament va poder revalidar la seva medalla de plata en la prova del concurs complet (per equips), finalitzant catorzè en el concurs complet (individual) com a resultat més destacat.
Al llarg de la seva carrera guanyà dues medalles en el Campionat del Món de gimnàstica artística, totes elles de plata, i dotze medalles en el Campionat d'Europa de la disciplina, entre elles set medalles d'or.

## Enllaços externs

* (anglès) www.gymn-forum.net - Viktor Lisitsky (USSR)
# Vasilijus Matuševas

Vasilijus Matuševas (Districte municipal d'Ignalina, 18 d'octubre de 1945 - Vílnius, 24 d'octubre de 1989) fou un jugador de voleibol lituà que va competir sota bandera soviètica durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla d'or en la competició de voleibol. En el seu palmarès també destaca una medalla de bronze a la Copa del Món de voleibol de 1969.

## Referències

* ↑ «Vasilijus Matuševas Olympic Results». sports-reference.com. Arxivat de l'original el 16 d’octubre 2012. [Consulta: 29 setembre 2019].
# Anatoli Volkov

Anatoli Volkov (8 de març de 1948) fou un tennista professional de la Unió Soviètica.
Va formar part de l'equip soviètic de Copa Davis i de la Universíada d'estiu de 1970.
Va participar en els Jocs Olímpics de Ciutat de Mèxic de 1968, on el tennis fou esport de demostració i exhibició. Va participar en quatre de les sis proves que es van disputar. En les proves de demostració no va aconseguir cap èxit destacat, ja que fou eliminat en primera ronda individual, mentre que en la prova de dobles masculins va arribar a quarts de final. En canvi, en les proves d'exhibició va guanyar una medalla de bronze en categoria de dobles masculins, mentre que en categoria individual va arribar a quarts de final. La seva parella en dobles masculins fou el seu compatriota Vladimir Korotkov.
En la part final de la seva carrera es va graduar en la Universitat Estatal de Moscou com a entrenador professional. Va entrenar l'equip soviètic de noies en la Helvetia Cup, que van guanyar el títol l'any 1983. Entre els anys 1986 i 1991 va capitanejar l'equip soviètic de Copa Federació, i el 1992 fou el capità del nou equip rus en desintegrar-se la Unió Soviètica.

## Referències

* 1 2 «Players > Anatoli Filippowitsch Volkov» (en anglès). TennisArchives.com. [Consulta: 14 març 2019].
* ↑ «Fed Cup 1992 > Finland vs. Russia» (en anglès). FedCup.com. [Consulta: 14 març 2019].

## Enllaços externs

* Anatoli Volkov a l'ATP (anglès)
* Anatoli Volkov a la Federació Internacional de Tennis (anglès)
* Anatoli Volkov a la Copa Davis (anglès)
# Roman Dmítriev

Roman Dmítriev (Bestiakhski nasleg, 7 de març de 1949 - Moscou, 11 de febrer de 2010) va ser un lluitador rus, que va competir sota bandera de la Unió Soviètica durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla d'or en la competició del pes mini mosca del programa lluita lliure. Quatre anys més tard, als Jocs de Montreal, guanyà la medalla de plata en la mateixa competició.
Entre el 1969 i el 1974 va guanyar quatre medalles als campionats del món, un d'or, dues de plata i una de bronze, així com dues medalles al Campionat d'Europa, una d'or i una de bronze, entre el 1969 i el 1981. A nivell nacional va guanyar els campionats soviètics el 1969, 1971, 1972, 1976, 1979 i 1981.
El 1981 es va retirar de les competicions per passar a ser entrenador dels equips de lluita sènior i juvenil soviètic. També va ocupar diversos càrrecs a la Federació de Lluita Russa. El 2008 va ser elegit membre de la Duma de la República de Sakhà. Va morir a Moscou el 2010.
El 2018 va ser inclòs al Saló de la Fama de la United World Wrestling.

## Referències

* 1 2 3 «Olympedia – Roman Dmitriyev». [Consulta: 27 febrer 2025].
* ↑ «International Wrestling Database». [Consulta: 27 febrer 2025].
* 1 2 «ДМИТРИЕВ Роман Михайлович | Российские спортсмены | Спортивная Россия» (en rus). [Consulta: 27 febrer 2025].
* ↑ ПОСЕЛЬСКИЙ, Александр. «Имя Романа Дмитриева включили в Зал Славы UWW» (en rus), 20-10-2018. [Consulta: 27 febrer 2025].
# Jānis Lūsis

Jānis Lūsis (Jelgava, 19 de maig de 1939 - Riga, 29 d'abril de 2020) fou un atleta letó, especialista en el llançament de javelina, que va competir sota bandera de la Unió Soviètica durant les dècades de 1960 i 1970.
Durant la seva carrera esportiva va prendre part en quatre edicions dels Jocs Olímpics d'Estiu: el 1964, 1968, 1972 i 1976. En aquestes participacions aconseguí guanyar tres medalles olímpiques, d'or el 1968, de plata el 1972 i de bronze el 1964, mentre que el 1976 fou vuitè.
En el seu palmarès també destaquen quatre medalles d'or al Campionat d'Europa d'atletisme, el 1962, 1966, 1969 i 1971, així com una medalla d'or a les Universíades de 1963. Va ser 12 vegades campió soviètic, de 1962 a 1966, de 1968 a 1973 i el 1976.
Va millorar el rècord mundial en dues ocasions, el 1968 llençant la javelina fins als 91,98 metres i el 1972 quan la va fer arribar fins als 93,80 metres. Va aconseguir els rècords de l'URSS sis vegades i deu vegades el rècord de Letònia. Fou reconegut deu vegades com l'atleta letó més destacat de l'any: 1962, 1963, 1965 a 1969 i de 1971 a 1973.
Una vegada retirat va exercir d'entrenador d'atletisme, primer a l'equip soviètic i des del 1992 i fins al 2000 a l'equip letó. Es va casar amb la també llançadora de javelina i campiona olímpica Elvīra Ozoliņa. El seu fill, Voldemārs Lūsis, també fou un destacat llançador de javelina que va competir als Jocs Olímpics de 2000 i 2004.

## Millors marques

* Llançament de javelina. 93,80 metres (1972)

## Referències

* ↑ «1968 Olympic javelin champion Lusis dies». World Athletics, 29-04-2020.
* ↑ «Legendary Latvian javelin thrower Jānis Lūsis passes away». Public Broadcasting of Latvia, 30-04-2020.
* 1 2 3 4 «Olympedia – Jānis Lūsis». [Consulta: 5 octubre 2022].
* ↑ «Berlín 2018 Leichtathletik - EM Statistics Handbook» p. 518, 524. European Athletics, 14-09-2019. Arxivat de l'original el 2019-09-14. [Consulta: 3 octubre 2022].
* 1 2 «Track and Field Statistics». [Consulta: 5 octubre 2022].
* 1 2 3 BrandBox. «LOK - Jānis Lūsis». [Consulta: 5 octubre 2022].
# Cal Montagut

Cal Montagut és un edifici de Marçà (Priorat) catalogat com a bé cultural d'interès local.

## Història

La família Montagut, de llarga tradició local, ja era coneguda a principis del segle xvii per la cessió de terres que va fer a l'ordre de les Serventes de Maria, a fi que s'instal·lessin al poble. Al segle xviii, feren aixecar l'actual edifici en substitució d'un altre de més antic, d'una excel·lent qualitat formal. Al segle xix, eren uns dels principals colliters i propietaris de Marçà, i així constaven també a principis del segle xx. L'antiga propietat i la casa pertanyen actualment a l'empresa Colàs i Giné de Reus.

## Descripció

Construcció sòlida, de planta quadrada, bastida de maçoneria arrebossada i pintada, amb reforç de carreu als angles i revestiment de pedra a la franja inferior. Consta de planta baixa, dos pisos, golfes i teulada a quatre vessants. La llumenera de l'escala s'aixeca un nivell per sobre de la resta de la teulada, a la zona central, i presenta coberta de forma piramidal.
La façana, resolta simètricament, presenta dues portes i dues finestres a la planta baixa, quatre finestres al primer pis, quatre balcons al segon i quatre finestrelles ovalades a les golfes. Sobre la porta principal hi ha un escut en relleu, mentre que a la part superior de la façana, s'hi troba un rellotge de sol que ha estat restaurat. A la part posterior hi ha edificis auxiliars annexes i un jardí.

## Referències

* 1 2 3 4 «Cal Montagut». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Cal Montagut». Inventari del Patrimoni Arqueològic i Paleontològic de Catalunya. Generalitat de Catalunya. Departament de Cultura. Direcció General del Patrimoni Cultural.

## Vegeu també

* Casa Montagut

## Enllaços externs

* «Cal Montagut». Mapa de recursos culturals. Diputació de Tarragona.
# Mòmia guanxe de Madrid

L'anomenada Mòmia guanxe de Madrid o Mòmia guanxe del Barranco de Herques, és una mòmia humana pertanyent a la cultura guanxe (antics pobladors de les Illes Canàries, Espanya). Actualment es troba exposada al Museu Arqueològic Nacional d'Espanya de Madrid (Espanya).
La mòmia posseeix un excel·lent estat de conservació. Es creu que data dels segles XII i XIII dC, i es tracta a un home d'entre 30 i 34 anys i, segons els experts, seria la millor conservada mòmia guanxe al món. La mòmia va ser trobada a barranco de Herques, al sud de Tenerife, entre els municipis de Fasnia i Güímar. Va arribar a Madrid al segle xviii com un regal per al rei Carles III d'Espanya. La mòmia col·locada inicialment a la Biblioteca Real i posteriorment al Museu Nacional d'Antropologia d'Espanya. Des de desembre de 2015, la mòmia va ser traslladada definitivament Museu Arqueològic Nacional d'Espanya. La mòmia, és la peça central de l'espai dedicat a la prehistòria de Canàries del museu.
Igual que succeeix amb altres troballes arqueològiques, com la Dama d'Elx, la Dama de Baza o fora d'Espanya amb el bust de Nefertiti, la Pedra de Rosetta o el Partenó Frieze, tant el Govern de Canàries i el Cabildo de Tenerife han reclamat sense èxit des de 1976 i en diverses ocasions la devolució a Tenerife d'aquesta mòmia.

## Dades sobre la mòmia

* Sexe: home.
* Edat: de 30 a 34 anys.
* Cultura: guanxe.
* Tipus de momificació: mòmia cerimonial.
* Tipus d'enterrament: cova d'enterrament.
* Lloc: Barranc de Herques, entre els actuals municipis de Fasnia i Güímar.
* Exhibida en: el Museu Arqueològic Nacional de Madrid.
* Altres dades d'interès: és considerada la millor mòmia guanxe trobada fins a la data.

## Vegeu també

* Mòmies guanxes

## Referències

* ↑ La última momia guanche
* ↑ El Museo Arqueológico Nacional expone la momia guanche
# Randsburg

Randsburg és una concentració de població designada pel cens dels Estats Units a l'estat de Califòrnia. Segons el cens del 2000 tenia 77 habitants.

## Demografia

Segons el cens del 2000, Randsburg tenia 77 habitants, 49 habitatges, i 22 famílies. La densitat de població era de 15,1 habitants/km².
Per edats la població es repartia de la següent manera: un 3,9% tenia menys de 18 anys, un 2,6% entre 18 i 24, un 15,6% entre 25 i 44, un 48,1% de 45 a 60 i un 29,9% 65 anys o més.
L'edat mediana era de 57 anys. Per cada 100 dones de 18 o més anys hi havia 94,7 homes.
La renda mediana per habitatge era de 48.000 $ i la renda mediana per família de 49.875 $. Els homes tenien una renda mediana de 53.750 $ mentre que les dones 21.250 $. La renda per capita de la població era de 23.602 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Randsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Randsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Aramón Javalambre

Aramón Javalambre és una estació d'esquí del grup Aramón (Ibercaja i el govern de l'Aragó) situada a la serralada de Javalambre, a la comarca de Gúdar-Javalambre al sud de la província de Terol, Aragó.
L'estació, dividida en dues zones o sectors: la Lapiaz i la Sabina, compta amb 15 quilòmetres esquiables repartits en 14 pistes d'esquí alpí: 5 verdes, 8 blaves i 1 vermella, repartides entre la seva cota mínima als 1.650 metres i la seva cota màxima als 2.000 metres d'alçada. Totes les pistes disposen de neu artificial gràcies a 166 canons de neu.
L'estació també ofereix una zona especial per practicar el freestyle situada en el sector de Lapiaz, a la qual s'accedeix des del telecadira Camarena, una zona per practicar snowspeed a la pista Congesta i una pista de trineus.
Javalambre disposa de 9 remuntadors amb una capacitat total de 10.060 esquiadors/hora, així com de 6 restaurants i cafeteries. També disposa d'escola d'esquí i de dos edificis de lloguer de material al sector Sabina, i un altre al sector Lapiaz

## Referències

* 1 2 Web oficial
* 1 2 3 «Javalambre». esquiades.com. [Consulta: 31 agost 2023].
# An-Li Pretorius

An-Li Pretorius (Pretòria, 16 d'agost de 1987) coneguda també amb el nom de casada com An-Li Pretorius-Kachelhoffer, és una ciclista sud-africana, professional des del 2010. Actualment (2017) corre a l'equip Lotto Soudal Ladies. Ha guanyat diferents campionats nacionals, tant en ruta com en contrarellotge. Ha participat en els Jocs Olímpics de 2016. Està casada amb el també ciclista Hanco Kachelhoffer.

## Palmarès

* 2015
** Campiona d'Àfrica en contrarellotge per equips
** Vencedora d'una etapa al Tour de l'Ardecha
* 2016
** Campiona d'Àfrica en contrarellotge per equips
** Campiona de Sud-àfrica en ruta
Fonts:

## Referències

* 1 2 3 4 «CycleBase» (en anglès britànic). [Consulta: 9 març 2025].
* 1 2 3 4 «Cycling Museum - An-Li PRETORIUS» (en anglès). [Consulta: 9 març 2025].
* 1 2 3 4 «An-li Kachelhoffer» (en anglès). [Consulta: 9 març 2025].
# Naplate

Naplate és una població dels Estats Units a l'estat d'Illinois. Segons el cens del 2000 tenia 523 habitants.

## Demografia

Segons el cens del 2000, Naplate tenia 523 habitants, 233 habitatges, i 137 famílies. La densitat de població era de 1.835,7 habitants/km².
Dels 233 habitatges en un 24% hi vivien nens de menys de 18 anys, en un 46,8% hi vivien parelles casades, en un 9,4% dones solteres, i en un 41,2% no eren unitats familiars. En el 37,3% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,99.
Per edats la població es repartia de la següent manera: un 21,2% tenia menys de 18 anys, un 8,4% entre 18 i 24, un 27,7% entre 25 i 44, un 21,2% de 45 a 60 i un 21,4% 65 anys o més.
L'edat mediana era de 40 anys. Per cada 100 dones de 18 o més anys hi havia 86,4 homes.
La renda mediana per habitatge era de 31.083 $ i la renda mediana per família de 41.250 $. Els homes tenien una renda mediana de 33.929 $ mentre que les dones 18.214 $. La renda per capita de la població era de 16.459 $. Aproximadament el 7,6% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Naplate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Naplate». American Fact Finder. Oficina del Cens dels Estats Units, 12-01-2010.
# Josep Joan Miralles

Josep Joan Miralles Torlà (Vilafamés, 1960) és professor de Valencià i llicenciat en Geografia i Història.
Ha escrit diversos contes infantils, novel·les de narrativa per a joves i llibres de poesia. Es dedica a l'ensenyament de persones adultes, ha destacat en tasques d'integració d'alumnat immigrant adult i en l'ensenyament de llengües oficials, i ha col·laborat en programes d'innovació didàctica en el marc europeu. L'any 2013 va rebre el premi de la càtedra Soler i Godes de la Universitat Jaume I en reconeixement de la seua tasca d'innovació didàctica i l'ús i promoció del valencià. Així mateix ha rebut diversos premis literaris.

## Premis

* 2013 Premi de la càtedra Soler i Godes de l'UJI per la seua tasca d'innovació didàctica i l'ús i promoció del valencià
* 2005 Premi Enric Valor de Narrativa juvenil per Matinada de llops
* Premi de la Crítica de l'Institut Interuniversitari de Filologia Valenciana per Matinada de llops

## Referències

* 1 2 3 «D'ànimes, vençuts i altres romanços | Narratives | Onada Edicions». www.onadaedicions.com. Arxivat de l'original el 2016-12-20. [Consulta: 16 desembre 2016].
* ↑ associats, Partal, Maresma i «Josep-Joan Miralles rep el premi Enric Valor». VilaWeb.cat.
* ↑ «Miralles presenta nuevo libro en Vilafamés | Diario Castellón». www.castelloninformacion.com. [Consulta: 16 desembre 2016].
* ↑ «Josep-Joan Miralles rep el premi Enric Valor». Vilaweb.cat, 18-12-2005. [Consulta: desembre 2015].